Ut commutationes tam tempore nostro quamque genitoris nostri legitime et rationabiles atque utiles ęcclesiis dei factę sunt, permaneant. Ubicumque vero inutiles et incommode atque irrationabiles factę sunt, dissolvantur; et recipiat unusquisque quod dedit. Ubi vero mortua manus interiacet, aut alia quęlibet causa, quę rationabilis esse videatur, inventa fuerit, diligenter deperscribatur, et ad nostram notitiam proferatur.